open-index/open-wikipedia-markdown huggingface dataset:
פטריגוטיים

ממוזער|השוואה בין מינים שונים במשפחה לאדם
**פטריגוטיים** (שם מדעי: Pterygotidae) היא משפחה של עקרבי מים גדולים שחיו בין סוף הסילור לאמצע הדבון לפני 428.2-391 מיליון שנה.

## מאפיינים
בני משפחה זו כללו את הגדולים שבפרוקי הרגליים מעולם, לצד רב-הרגל ארתרופלאורה כשהגדול שבהם היה היקלופטרוס שהגיע לאורך 2.6 מטרים מרביים. מפלצות ים אלה היו טורפים מרשימים בעלי צבתות כמו של עקרבים רגילים והם שחו בעזרת "משוטים" לצידי גופם ובעזרת זנבם השרירי. ככל הנראה הם צדו ממארב או ניזונו מנבלות במקום לרדוף אחרי טרף.

עקרבי המים היו בעלי תפוצה גלובלית ברחבי הימים וחלקם אף חיו במים מליחים או אף במים מתוקים באזורים שונים.

## סוגים
* אקוטירמוס (*Acutiramus*)
* *Ciurcopterus*
* ארטופטרוס (*Erettopterus*)
* יקלופטרוס (*Jaekelopterus*)
* *Necrogammarus*
* פטריגוטוס (*Pterygotus*)

## קישורים חיצוניים

*
קטגוריה:בעלי חיים שתוארו ב-1912
קטגוריה:טקסונים שתוארו בידי ג'ון מייסון קלארק
קטגוריה:מאובני טקסונים שתוארו ב-1912
עזיז אליהו

**עזיז אליהו** (תרע"ט, 1919 – ח' באדר תשל"ד, 2 במרץ 1974) היה אסיר ציון בעיראק ואיש חיל המודיעין.

## ביוגרפיה
עזיז אליהו נולד בשנת 1919 כבן בכור לחביבה וסלמן בבגדאד שבעיראק. בנעוריו היה חבר בתנועת "החלוץ".

בשנת 1948 נאסר בעיראק למשך כשנה, באשמת סיוע והעברת מידע לציונים. לאחר שחרורו מהמאסר עלה לישראל בשנת 1950 יחד עם רעייתו שמחה-מדלן. הוא גויס למערך הקשר של חיל המודיעין, בו שירת בהצטיינות עד יום מותו.
במסגרת שירותו, השתתף במבצעים ובפעולות תגמול צבאיות רבות בישראל ומחוצה לה, שחלקן עדיין נותרו חסויות ואסורות בפרסום.
בין תפקידיו בחיל המודיעין, שירת כאלחוטן וכמנהל עבודה, מפקח על אלחוטנים. במסגרת פעילותו במלחמת סיני איתר מטוס מצרי שיורט במבצע תרנגול, ובו היו קצינים מצריים בכירים.

במסגרות שירותו בחיל המודיעין, אליהו קיבל את שידורו האחרון של אלי כהן לארץ ב-7 בינואר 1965, ובכך הבין כי כהן נתפס על ידי השלטון הסורי. בשנת 1967 נשלח לשליחות חשאית באתיופיה, למשך מספר חודשים, במהלכה הופסק שירותו בקבע והוא הפך לאזרח עובד צה"ל עד יום מותו.

אליהו היה אדם משכיל שידע מספר שפות: עברית, ערבית, צרפתית ואנגלית. במקביל לפעילותו הביטחונית, סייע להשכלת בני נוער, ובהכנת תלמידים לבחינות הבגרות בלימוד בשפות אלו ובמתמטיקה.

בסוף חייו החל בכתיבת ספר, שלא הספיק לסיימו. אליהו נפטר לאחר מלחמת יום הכיפורים בשנת 1974 בגיל 54. לאור שירותו בחיל המודיעין עד לפטירתו, הוא נקבר בטקס צבאי מלא בהרצליה, שבה התגורר.

הוא הותיר אחריו רעיה, שמחה-מדלן, ושמונה ילדים.

## הנצחה
250px|ממוזער|שמאל|גינת אליהו בהרצליה
זכרו הונצח באתר הנצחה לחללי קהילת המודיעין באתר גלילות, ובשכונת מגוריו בהרצליה הוקמה גינה לזכרו. בטקס החניכה הודה ראש עיריית הרצליה, משה פדלון, על "פעילותו הציונית ארוכת השנים למען המדינה וביטחונה", אשר "הייתה כרוכה במחיר אישי ומשפחתי לא קל", ועל הדרך שבה חי ופעל ש"מהווה עבורנו מקור השראה".

## קישורים חיצוניים
* עזיז אליהו, באתר הנצחה עיריית הרצליה
* עזיז אליהו, באתר משרד הקליטה – אסירי ציון
* 

## הערות שוליים

קטגוריה:אישים הקבורים בבית הקברות הישן בהרצליה
קטגוריה:אסירי ציון
קטגוריה:חיילי אגף המודיעין
קטגוריה:אזרחים עובדי צה"ל
קטגוריה:עולים לאחר קום המדינה: 1948–1950
קטגוריה:ישראלים ילידי עיראק
קטגוריה:ישראלים שנולדו ב-1919
קטגוריה:ישראלים שנפטרו ב-1974
Criminal (שיר של לינדזי אל)

**Criminal** (בעברית: **פושע/ת**) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן השלישי שלה, *[[The Project]]*. השיר יצא לאור ב-11 בדצמבר 2017, כסינגל השני מתוך האלבום, על ידי חברת התקליטים ברוקן בו רקורדס.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי לינדזי אל, פרד וילהלם וכריסטופר סטיבנס והופק על ידי כריסטיאן בוש. "Criminal" הוא שיר בסגנון הקאנטרי פופ, המשלב בתוכו גם את סגנון קאנטרי רוק, בדומה לשאר שירי האלבום, *[[The Project]]*. בילי דיוקס מ-*Taste of Country*, תיאר את "Criminal" כ"שיר פוטנציאלי עבור הרדיו".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## הצלחה מסחרית
"Criminal" זכה להצלחה חסרת תקדים, כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד כל הפורמטים של קנדה (המאחד בתוכו כמו פורמטים שונים), הגיע למקום ה-19.

במצעד שירי הקאנטרי שבארצות הברית, הצליח להגיע בשיאו למקום ה-28. מעבר לכך, זכה להצלחה גם במצעד הקאנטרי איירפליי, שם הגיע למקום ה-19 בשיאו.

## וידאו קליפ
הווידאו קליפ הנלווה שצולם עבור השיר הועלה לערוץ היוטיוב הרשמי של לינדזי אל ב-8 באפריל 2018, כמה חודשים לאחר שיצא כסינגל. הוא בוים על ידי ווס אדוארדס. בתחילת הקליפ, ניתן לראות מנהל בית כלא, שצועק על חבורת אסירות העומדות בשורה. בהמשך, מגולל הקליפ את סיפורה של אל בשילוב הקונספט של הקליפ עצמו.

נכון למרץ 2021, מונה הצפיות של הקליפ עומד על למעלה מ-2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי לינדזי אל
קטגוריה:שירים באנגלית
קטגוריה:שירים שנכתבו על ידי לינדזי אל
קטגוריה:שירים על פושעים
רנדי פלגלר

**רנדי פלגלר** (באנגלית: **Randy Flagler**; נולד ב-21 באוגוסט 1968) הוא שחקן קולנוע וטלוויזיה אמריקאי המוכר בעיקר מתפקידו בסדרת הטלוויזיה "שיקו FIRE" של רשת NBC.

## השכלה
למד משחק באוניברסיטת ביילור אצל הסופר-במאי דרק האס, בוגר האוניברסיטה.

## פילמוגרפיה

### סרטים
* גברים של כבוד - (2000).
* אוכל העצמות - (2007).
* 2:13 - (2009).
* הדאבל - מילר (2011).

### סדרות
* קישורים - (2001).
* NYPD Blue  - האנק גרנדה (2002)
* חקירות רפואיות - (2004).
*NCIS (סדרת טלוויזיה)  - (2006)
* תשע (סדרת טלוויזיה) - (2006).
* נמלטים -  (2008).
* 24 (סדרת טלוויזיה) -  (2009).
* מונק (סדרת טלוויזיה) -  (2009).
* גיבורים (סדרת טלוויזיה) -  (2009).
* צעירים חסרי מנוח - (2008-2011).
* שיקגו PD - הרולד קאפ (תפקיד אורח; 4 פרקים) (2014–2019).
* שיקגו FIRE - הרולד קאפ (2012–2019).

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ביילור
קטגוריה:אמריקאים שנולדו ב-1968
צ'אוחוזאורוס

ממוזער|איור של צ'אוהוזאורוס
**צ'אוחוזאורוס** (שם מדעי: *Chaohusaurus*; מילולית: "הלטאה של ") הוא סוג של זוחל ימי פרהיסטורי שהיה קרוב לאיכתיוזאורים דמויי-הדגים אך היה שייך לסדרת דיאפסידים שונה שהשתייכה לקבוצה דמויי איכתיוזאורים. מאובניו נמצאו ב-1972 ליד העיר צ'אוחו (Chaohu) שבמחוז אנחווי, סין.

## מאפיינים
זוחל ימי זה הגיע לאורך 50–200 סנטימטר ולמשקל 10–45 ק"ג והיה קטן בהרבה מהאיכתיוזאורים האמיתיים. במראהו הוא התאים פחות לחיים ימיים אך היה בעל זנב ארוך דמוי-דג, סנפירים דמויי-משוטים וגוף זרים והייתה לו לסת מוארכת מלאה בשיניים חרוטיות שהותאמו לציד דגים ורכיכות בים. למרות הדמיון לאיכתיוזאורים, גופו הזכיר מראה לטאי והוא היה חסר סנפיר גבי ובעל סנפירים קצרים יחסית שאולי התאימו לעלייה לפני המים. הוא דמה מאוד למיקסוזאורוס מאותה תקופה.

ייתכן שהיצור היה מאבותיהם של האיכתיוזאורים האמיתיים והיה בעל אורח חיים דמוי כלב ים מודרני שיכל לעלות ליבשה לנוח אך ניזון מטרף בים.

## קישורים חיצוניים

קטגוריה:בעלי חיים שתוארו ב-1972
קטגוריה:טקסונים שתוארו בידי יאנג ג'ונגג'יין
קטגוריה:דמויי-איכתיוזאורים
קטגוריה:בעלי חיים שחיו בטריאס תחתון באסיה
קטגוריה:מאובני טקסונים שתוארו ב-1972
קטגוריה:טקסונים שהתפתחו בטריאס תחתון
דמויי איכתיוזאורים

ממוזער|השוואת מינים שונים מהקבוצה לאדם
**דמויי איכתיוזאורים** (שם מדעי: **Ichthyosauromorpha**) היא קבוצה טקסונומית גדולה של זוחלים ימיים דיאפסידים שחיו בעידן המזוזואיקון בין הטריאס התחתון לקרטיקון העליון לפני 251.3–90 מיליון שנה. בעבר סברו שבני הקבוצה היו חלק מסדרת האיכתיוזאורים, אך רבים מהם הופרדו ב-2014 עקב הבדלים קטנים בעצמות.

יצורים אלה היו הקרובים ביותר במחלקת הזוחלים לחיים בים והיו הזוחלים המקבילים ללווייתנים ולדולפינים של ימינו ממחלקת היונקים. חלק מהם היו גדולים ביותר כמו השסטזאורוס והשוניזאורוס שהגיעו לאורך של מעל 20 מטר.

המינים המוקדמים בקבוצה היו בעלי מאפיינים של זוחלים יבשתיים, בעיקר במבנה הירכיים ועצמות הרגל, אשר התנוונו במינים המפותחים יותר שהיו בעלי סנפירים ארוכים וזנב דמוי-דג.

## מיון
*****סדרה Hupehsuchia
*קבוצה Ichthyosauriformes
**קבוצה Nasorostra
****על-סדרה Ichthyopterygia
******משפחה Omphalosauridae
******משפחה Parvinatatoridae
******משפחה Thaisauridae
******משפחה Utatsusauridae
***קבוצה Eoichthyosauria
*****סדרה גריפידיה (Grippidia) – בה הצ'אוחוזאורוס
*****סדרה איכתיוזאוריה (Ichthyosauria)

## קישורים חיצוניים

*
בקשה אחרונה

**בקשה אחרונה** הוא מנהג מקובל ברחבי העולם בו ניתנת לאדם שנידון לעונש מוות הזדמנות אחרונה לארוחה או מילוי רצונו לפני הוצאתו להורג. במדינות שונות נוהגים שונים באשר למנהג זה. בצרפת ההיסטורית לא ניתנה לנידון למוות ארוחה אלא "כוס קטנה של רום" בלבד, זאת מכיוון שעל גזר הדין נתבשר הנידון להורג בבוקר ההוצאה להורג, לרוב דקות אחדות בלבד לפני ביצוע ההרג טרם הספיק לאכול.

במדינות רבות, על האדם הזכות לבחור מה תהיה הארוחה האחרונה שלו.

## מגבלות המנהג ב[[ארצות הברית]]
ברוב מדינות ארצות הברית מוגשת הארוחה יום או יומיים לפני ההוצאה להורג. לרוב, אלכוהול וטבק אינם נמנים עם הבקשות הניתנות. במדינות מסוימות ניצבות הגבלות חמורות. במדינת פלורידה עלות המנה האחרונה לא תעלה על 40 דולר ותירכש בחנות מקומית בלבד. מדינת אוקלהומה מגבילה את עלות המנה עוד יותר, ל-15 דולר. במדינת לואיזיאנה רווח המנהג שהסוהר הממונה על האסיר משתתף בסכום הארוחה או המנה, ואף באחת הפעמים שילם סוהר לאסיר על ארוחת לובסטר מלאה.

לעיתים, חולק האסיר את הארוחה שלו עם אסיר אחר (כפי שעשה פרנסיס קראולי עם ג'ון רסקו) או שחולק אותה עם אסירים נוספים (כבקשת ריימונד פרננדז ).

בספטמבר 2011, ביטלה מדינת טקסס את מדיניות הארוחה האחרונה לנידונים למוות לאחר שהאסיר המורשע לורנס ראסל ברואר הציג את ארוחתו המבוקשת שכללה מספר רב של מנות אך לא אכל אף אחת מהן, באומרו שאינו רעב. מעשה זה עורר את זעמו של הסנאטור ג'ון ויטמייר ופעל לביטול הנוהג. מנהג הארוחה המבוקשת התפתח ככל הנראה בשנת 1924 בטקסס.

## בקשות אחרונות מתועדות במהלך ההיסטוריה
### [[אירופה]]

### אסיה

### [[ארצות הברית]]

## לקריאה נוספת
* 
* 

## הערות שוליים

קטגוריה:הוצאה להורג
קטגוריה:ארוחות
קטגוריה:בקשות
פרטיזן רקורדס

**פרטיזן רקורדס** (באנגלית: **Partisan Records**) היא חברת תקליטים עצמאית. החברה פועלת בתחום אינדי רוק, מוזיקת רוק, פולק ואוונגרד.
## היסטוריה
החברה הוקמה בשנת 2007 על ידי יאן וילר וטים פוטנם. לחברה רשומים מספר אמנים ומשרדיה נמצאים בניו יורק (המשרד הראשי), בלוס אנג'לס ובלונדון.  

ההוצאה הראשונה של החברה היה אלבום של להקת Deer Tick. במהלך השנים הוציאה החברה תקליטים למלחינים בתחום המוזיקה המודרנית, ובהם Cigarettes After Sex, ג'ון גרנט, בומבינו ונוספים. 

בשנת 2008 החברה החלה שיתוף פעולה עם Knitting Factory Records. במסגרת זו יצא מחדש קטלוג של פלה קוטי ובשנת 2011 יצאו מחדש שיש אלבומים של האמן.

בשנת 2013 יצא אלבום Uncanney Valley שזכה במקום ה-8 במצעד ה-Heatseekers.

בשנת 2019 החברה זכתה במועמדות לקבלת פרס גראמי עבור תקליט של בומבינו ובשנת 2021 היא קיבלה מועמדויות נוספות. בשנת 2020 אלבום של IDLES שהופק על ידי החברה הגיע לראש מצעד הפזמונים הבריטי.  בשנת 2022 יצא אלבום של Fontaines dc שהגיע לראש מצעד הפזמונים בבריטניה ובאירלנד.

בשנת 2013 יאן וילר הקים מגזין דיגיטלי Talkhouse בו אמנים מתחומים שונים יכולים לתאר את הניסיון והתחושות ולתת ביקורת על היצירות. האתר זכה לפופולריות ובשנת 2017 זכה בפרס ובי.

## קישורים חיצוניים

* 

## הערות שוליים

קטגוריה:חברות תקליטים
שברולט סדרה F

**שברולט סדרה F** (באנגלית: **Chevrolet Series F**) היא מכונית משפחתית בסגנון "Touring car"  מתוצרת יצרנית הרכב האמריקאית **[[שברולט]]** אשר יוצרה בשנת 1917.

בשנת 1917 ג'נרל מוטורס רכשה את השליטה ב"שברולט".

## גרסאות
* סדאן (Touring) – 4 דלתות (גג מברזנט) (דגם: "F-5 Chevrolet Baby Grand Touring").
* רודסטר – 2 דלתות (דגם: "F-2 Chevrolet Royal Mail Roadster").
## נתונים
* מנוע קדמי.
* מנוע הנעה אחורית.
* מסבים עיקריים: שלושה.
* מאייד מסוג "Zenith double jet".
* דגמי "שברולט סדרה F" יוצרו באוקלנד, קליפורניה.
* יוצרו 511 יחידות.

## ראו גם
* שברולט
* שברולט סדרה H
* שברולט לייט 6
* שברולט סדרה 490
* שברולט סדרה AA קפיטול

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1917
קטגוריה:מכוניות אמריקאיות
F
שברולט לייט 6

[ממוזער|310px|מנוע 6 [צילינדר (הנדסת מכונות)|צילינדרים, "שברולט לייט 6"]]
**שברולט לייט 6** (באנגלית: **Chevrolet Light Six**) היא מכונית משפחתית בסגנון מכונית עידן פליז, בתצורה "Touring car"  מתוצרת יצרנית הרכב האמריקאית **[[שברולט]]** אשר יוצרה בין השנים 1914–1915.

## מאפיינים
* מנוע קדמי - 4.5 ליטר.
* מנוע הנעה אחורית.
* בלמי תוף - בגלגלים האחוריים.
* 5 נוסעים.
* 4 דלתות בסגנון "Touring".
* 4 גלגלים סימטריים.
* דגמי "שברולט לייט 6" יוצרו ב-"Flint Truck Assembly"  בעיר פלינט, מישיגן.
* מחיר היחידה, בשנת 1914 בארצות הברית עמד על 1,475 דולר.
* "Light" בתרגום לעברית - אור.

## ראו גם
* שברולט
* שברולט סדרה F
* שברולט סדרה H
* שברולט סדרה 490
* שברולט סדרה AA קפיטול

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1914
קטגוריה:מכוניות אמריקאיות
לייט 6
שברולט אפלנדר

**שברולט אפלנדר** (באנגלית: **Chevrolet Uplander**) הוא מיניוואן מתוצרת יצרנית הרכב האמריקאית **[[שברולט]]**, חברת בת של קונצרן הרכב האמריקאי ג'נרל מוטורס, אשר יוצר בין השנים 2004–2008 (שנת מודל 2005) בארצות הברית, ובין השנים 2005–2009 בקנדה ובמקסיקו.

"שברולט אפלנדר" שווק בישראל.

## גרסאות
* SWB - בסיס גלגלים קצר.
* LWB - בסיס גלגלים ארוך.

### סוגי הנעות
* הנעה קדמית 4x2.
* הנעה כפולה 4x4.

## מכירות בארצות הברית
* שנת 2004 - 3,948 יחידות.
* שנת 2005 - 72,980 יחידות.
* שנת 2006 - 58,699 יחידות.
* שנת 2007 - 69,885 יחידות.
* שנת 2008 - 40,456 יחידות
* שנת 2009 - 1,756  יחידות.
* שנת 2010 - 76 יחידות.

## תמונות

קובץ:Chevrolet Uplander police de Blainville.jpg |"שברולט אפלנדר" - ניידת משטרה במשטרת "Terrebonne, Quebec"  קוויבק, קנדה 
קובץ:Chevrolet Uplander CN Police.JPG |"שברולט אפלנדר" - ניידת משטרה בשרות "Canadian National Railway" , מונטריאול, קנדה
קובץ:'05 Chevrolet Uplander Montreal Police (Gibeau Orange Julep).jpg |"שברולט אפלנדר" - ניידת משטרה במשטרת מונטריאול, קנדה 
קובץ:Newton Whalley Taxi.jpg |"שברולט אפלנדר" - מונית בשרות נמל התעופה הבינלאומי ונקובר, ונקובר, קנדה 
קובץ:Light side.JPG  |"שברולט אפלנדר" - מונית ב-דאלאס, ארצות הברית 
קובץ:Chevrolet Uplander Moon Palace Taxi -- Front.jpg |"שברולט אפלנדר" - מונית ב-קנקון, מקסיקו 
קובץ:Chevrolet Uplander SWB -- 03-05-2010.jpg |"שברולט אפלנדר" (SWB)
קובץ:'06-'09 Chevrolet Uplander LS SWB (Rear).jpg |"שברולט אפלנדר", דגם "LS", (בסיס גלגלים SWB) 
קובץ:Chevrolet Uplander LS 2009 (21836725152).jpg |"שברולט אפלנדר", דגם "LS", שנת 2009
קובץ:Chevrolet Uplander (1).jpg |"שברולט אפלנדר" 
קובץ:Blue Chevrolet Uplander LS side.JPG |"שברולט אפלנדר", דגם "LS"
קובץ:'06-'09 Chevrolet Uplander Long Wheelbase.JPG |"שברולט אפלנדר" (LWB) 
קובץ:Chevy Uplander Panel.JPG |"שברולט אפלנדר" - מסחרית



קובץ:Chevrolet-uplander-swb-2006.gif |"שברולט אפלנדר" (SWB) - שרטוט


## ראו גם
* שברולט

## קישורים חיצוניים

* 
* 
* שברולט - מכוניות מסחריות (chevrolet.com/vans)

## הערות שוליים

קטגוריה:מיניוואנים
קטגוריה:רכבי שטח ופנאי גדולים
קטגוריה:מכוניות מסחריות
קטגוריה:מוניות
קטגוריה:דגמי מכוניות שהושקו ב-2004
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
אפלנדר
סוקיל קייב

**מועדון ההוקי סוקיל קייב** (באוקראינית: **Хокейний клуб «Сокіл» Київ**) הוא מועדון הוקי קרח מקצועני מהעיר קייב, בירת אוקראינה, אחד ממועדוני ההוקי קרח המעוטרים ביותר בתולדות אליפות אוקראינה בהוקי קרח. לרשותו זכייה ב-12 אליפויות לאומיות יותר מכל מועדון באוקראינה.

## היסטוריה
### דינמו קייב
המועדון הוקם בשנת 1963 בחסות אגודת "דינמו" ונקרא בשם דינמו קייב בשנים הראשונות והתמודד באליפויות האזוריות. הקבוצה אירחה בהיכל הספורט בקייב שבאותן שנים היה בעל תכולה של 11,712 מושבים.

### סוקיל קייב
ב-1973 שונה שמו ל"סוקיל" וזהו נותר שם הקבוצה במרבית שנות קיומה.

בשנת 1985 סיימה במקום השלישי באליפות ברית המועצות בהוקי קרח, במה שהיה להישג השיא שלה בתקופה הסובייטית והעפילה עד לגמר גביע שפנגלר ב-1986. המועדון התמודד בשנות ה-90 של המאה ה-20 בליגת ההוקי של מזרח אירופה וזכתה בה בשנים 1998-1999 ובאותן שנים זכתה גם בגביע הליגה.

בשנת 2008 השתתפה גם באליפות רוסיה הפתוחה והעפילה עד לשלב שמינית גמר הטורניר ובעונת 2009 הודחה בשלב רבע הגמר. היא זכתה להצלחה גם במפעלים האירופיים כשהעפילה לשלב חצי גמר ליגת האלופות בהוקי קרח בשנים 1993, 1995, 1996. היא השתתפה גם בגביע הקונטיננטלי בהוקי קרח אך לא העפילה מעבר לשלב המוקדמות השלישי.

הקבוצה אירחה את משחקיה בהיכל הספורט בקייב המכיל (6,451 מושבים ובעל יכולת הגדלה לכדי 7,337 מושבים). מאז 2011 הקבוצה הבוגרת כבר לא פעילה ופועלת רק קבוצת הילדים, המארחת את משחקיה בהיכל "טרמינל" (בעל תכולה של 1,387 מושבים).

## תארים
*אליפות ליגת ההוקי של מזרח אירופה: 1998, 1999
* מחזיקת גביע ליגת ההוקי של מזרח אירופה: 1998, 1999
* אליפות אוקראינה: 1993, 1995, 1997, 1998, 1999, 2003, 2004, 2005, 2006, 2008, 2009, 2010
* מחזיקת הגביע האוקראיני: 2007
* מחזיקת גביע הפדרציה: 2010
* מחזיקת גביע טמפרה: 1989

## גלריה

קובץ:Hokej kyje 1963.jpg|שחקני מועדון ההוקי דינמו קייב, 1963
קובץ:Hokej kyje 1975.jpg|שחקני סוקיל, 1975
קובץ:SokilgameBLR1.jpg|שחקני סוקיל, 2010


## קישורים חיצוניים

* 

קטגוריה:קבוצות הוקי קרח אוקראיניות
קטגוריה:קייב: מועדוני ספורט
קטגוריה:דינמו קייב
סויוז TM-9

**סויוז TM-9** (ברוסית: **Союз TM-9**) הייתה חללית מסדרת סויוז, שהמריאה ב-11 בפברואר 1990 מקוסמודרום בייקונור שבקזחסטן במטרה לבצע עגינה בתחנת החלל מיר.

## צוות
* אנטולי סולוביוב - מפקד
* אלכסנדר בלאנדין - מהנדס טיסה

### צוות גיבוי
* גנאדי מנאקוב - מפקד
* גנאדי סטרקאלוב - מהנדס טיסה
## תיאור המשימה
"סויוז TM-9" שוגרה ב-11 בפברואר 1990 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר ב-13 בפברואר למודול "קוואנט 1". בתחנת החלל פעלה משלחת מס' 5 בפיקוד אלכסנדר ויקטורנקו. לאחר העברת אחריות על תחנת החלל ב-19 בפברואר משלחת מס' 5 עזבה את תחנת החלל. משלחת מס' 6 החלה את פעילותה.

ב-21 בפברואר חללית התנתקה ממודול "קוואנט 1" וחוברה מחדש לתא עגינה במודול בסיסי של תחנת החלל.

ב-28 במאי חללית התנתקה ממודול בסיסי של תחנת החלל וחוברה מחדש לתא עגינה במודול "קוואנט 1".

ב-3 ביולי חללית התנתקה ממודול "קוואנט 1" וחוברה מחדש לתא עגינה במודול בסיסי של תחנת החלל.

משלחת מס' 6 פעלה תחנת החלל כחצי שנה במהלכה בוצעו ניסויים רבים ונקלט מודול חדש של תחנת החלל.

ב-9 באוגוסט 1990 "סויוז TM-9" התנתקה מתחנת החלל מיר וחזרה לכדור הארץ.

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1990 בברית המועצות
בית הכנסת הר צבי

**בית הכנסת הר צבי** הוא בית כנסת ותיק בשכונת כרם אברהם בירושלים.

## היסטוריה
בית הכנסת, שנקרא על שם הרב צבי פסח פרנק, שוכן בין הרחובות צפניה ועזרא.

בית הכנסת נבנה על שטח ציבורי שיועד לגן ציבורי. בשנת תשי"ז החלו ביציקת היסודות ונבנה שלד, אך הבנייה נעצרה עקב חוסר במימון, בשנת תשכ"ד אישרה עיריית ירושלים הלוואה בסך 25,000 לירה ישראלית להשלמת המבנה. בתחילה נבנתה רק קומת הקרקע על ידי אברהם סובר ממתפללי בית הכנסת, בהמשך נבנתה קומה נוספת ולאחר כמה שנים הוסיפו קומה שלישית.

בעבר פעל בבית הכנסת כולל אברכים על שם הרב איסר יהודה אונטרמן שבראשו עמד הרב זלמן נחמיה גולדברג.

עם הקמת בית הכנסת שימש בו כרב הרב יוסף כהן נכדו של הרב צבי פסח פרנק. בהמשך העביר את התפקיד לרב יוסף בוגרד, כיום מכהן בתפקיד בנו הרב אפרים בוגרד (חתנו של הרב מאיר גריינימן).

לבית הכנסת שתי כניסות, אחת מרחוב צפניה ואחת מרחוב עזרא. משני צידי בית הכנסת ישנן שתי סמטאות צרות המשמשות מעבר להולכי רגל בין הרחובות, במקום קיים שילוט המפנה את הגברים למעבר מימין לבית הכנסת ואת הנשים למעבר משמאל לבית הכנסת.
## גבאי ומנהלי בית הכנסת
במשך שנים רבות שימשו כגבאים הרב שמשון פוליקמן מנהל תלמוד תורה אהבת תורה המסורה, הרב בנימין פריימן והרב יהודה זלוטניק.

## קישורים חיצוניים
* 
*בית כנסת הר צבי

## לקריאה נוספת
* בנימין קלוגר, **גאולה ושכנותיה: השכונות שעשו את ירושלים החדשה**, ירושלים: המודיע תשע"ט, עמ' 446–448.
## הערות שוליים

הר צבי
בית הכנסת אור הצפון

**בית הכנסת אור הצפון** הוא בית כנסת בשכונת נווה צבי בירושלים.
## היסטוריה
בית הכנסת, שנקרא על שם הספר "אור הצפון", שחיבר הרב נתן צבי פינקל "הסבא מסלבודקה", ברחוב אבינדב סמוך לרחוב בר-אילן, בית הכנסת נבנה בשנות ה-80 של המאה ה-20.
	
## מבנה בית הכנסת
בקומה הראשונה יש בה 4 חדרי תפילה - שטיבלאך ומספר מנייני תפילה מתקיימים בהם בו-זמנית, ולרוב מיד עם סיומו של מניין תפילה אחד מתחיל מניין חדש (בתי כנסת מסוג זה נקראים שטיבלאך [מיידיש: "שטיבל" פירושו "בית קטן", חדר, וברבים: שטיבלאך] כינוי לבית כנסת עם כמה חדרי תפילה נפרדים). בקומה העליונה קיים אולם תפילה גדול שנבנה על ידי נדיב בשם לואיס, שמו של בית הכנסת "מגן אברהם". לאורך הקיר הימני שלו מודבק טפט עם ציור הכותל המערבי.

בקומות העליונות ישנם חדרי לימוד עם אוצר ספרים גדול.

בקומה התחתונה יש מקוה טהרה, ואולם אירועים.

## קישורים חיצוניים
* 

אור הצפון
הר אטקינסון (אנטארקטיקה)

**הר אטקינסון** (באנגלית: **Mount Atkinson**) הוא הר ברכס סנטינל בהרי אלזוורת' שבאנטארקטיקה.

ההר ממוקם 6 קילומטרים דרומית מערבית מהר קראדוק.

גובהו של ההר 3,300 מטרים מעל פני הים.

ההר מתנשא לגובה של 600 מטרים מעל סביבתו.

## היסטוריה
### גילוי ההר
ההר מופה לראשונה על ידי הסקר הגאולוגי של ארצות הברית באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1960–1957.

### מקור השם
שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שם ריצ'רד צ. אטקינסון (Richard C. Atkinson) מנהל הקרן הלאומית למדע של ארצות הברית בין השנים 1980–1977.

## ראו גם
* מצוק אטקינסון

## לקריאה נוספת
• Damien Gildea, **[https://books.google.co.il/books?id=TrHtBgAAQBAJ&pg=PT42&lpg=PT42&dq=%22Mount+Atkinson%22+Antarctica&source=bl&ots=g8br5ybqtG&sig=ACfU3U3IWGI73GbWarrqlhYRoretmZL7aA&hl=en&sa=X&ved=2ahUKEwjg5_zXuprgAhWWBWMBHarqCI4Q6AEwA3oECAsQAQ#v=onepage&q=%22Mount%20Atkinson%22%20Antarctica&f=false Mountaineering in Antarctica: Travel Guide]**
* קורות חייו של ריצ'אדר אטקינסון

## קישורים חיצוניים
* הר אטקינסון באתר הסקר הגאולוגי של ארצות הברית
* הר אטקינסון באתר הגאזט האנטארקטי המשווה SCAR של ממשלת אוסטרליה
* מפת אזור הר אטקינסון
* הר אטקינסון באתר peakbagger

## הערות שוליים

אטקינסון
אטקינסון
גרווילוסוכוס

**גרווילוסוכוס** (שם מדעי: *Gracilisuchus*; משמעות שמו: "תנין רזה") הוא סוג של זוחל גדול נכחד מקבוצת ארכוזאוריה שבצורתו דמה מעט לתנינאים אך לא היה קרוב אליהם. הוא היה קטן יותר מכל תנין חי. מאובניו נמצאו ב-1972 בארגנטינה ותוארו ביד החוקר אלפרד רומר.

יצור זה לא היה תנין והיה בעל קרבה לארכוזאורים קדומים כמו הנונדסוכוס או הרבואלטוזאורוס. הוא היה אחד מהקטנים שבהם עם גולגולת באורך של 9 ס"מ בלבד ואורך הגוף כולו לא עלה על 30 ס"מ יחד עם הזנב. משקלו הגיע לקילו וחצי בלבד. הוא היה יצור יבשתי מראשוני הארכוזאורים דמויי-התנין ורגליו הדקות עזרו לו לנוע במהירות. ייתכן שיכל להזדקף על שתיים בדומה לאאופרקריה.

## קישורים חיצוניים

קטגוריה:פסאודוסוכיה
קטגוריה:בעלי חיים שחיו בטריאס עליון באמריקה הדרומית
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1972
מצוק אטקינסון

**מצוק אטקינסון** או **צוקי אטקינסון** (באנגלית: **Atkinson Cliffs**) הוא מצוק גבוה, שרשרת של צוקי חוף גבוהים, בחוף פנל - החוף הצפוני של ארץ ויקטוריה שבאנטארקטיקה. 

אורכו של המצוק 6 קילומטרים. 

גובהו של המצוק 173 מטרים מעל פני הים.

המצוק משתרע בין קרחון פנדלי וקרחון פיטקוויץ'; (חוף פנל משתרע בין כף ויליאמס וכף אדייר).

## היסטוריה
### גילוי המצוק
המצוק מופה לראשונה בשנת 1911, על ידי משלחת החקר הצפונית של משלחת טרה נובה (משלחת החקר האנטארקטית הבריטית), שחקרה את אנטארקטיקה בין השנים 1913–1910.

### מקור השם
המצוק נקרא על שמו של ד"ר אדוארד ל. אטקינסון, שהיה המנתח של משלחת.

## ראו גם
* הר אטקינסון

## לקריאה נוספת
* קורות חייו של אטקינסון

## קישורים חיצוניים
* מצוק אטקינסון באתר הסקר הגאולוגי של ארצות הברית
* מצוק אטקינסון באתר הגאזט האנטארקטי של ממשלת ניו זילנד
* מצוק אטקינסון באתר הגאזט האנטארקטי המשווה SCAR
* מפת אזור מצוק אטקינסון

## הערות שוליים

אטקינסון
אטקינסון
סטפן שרוק

**סטפן מרכוס קאביסארס שרוק** (בספרדית-גרמנית: **Stephan Markus Cabizares Schröck**; נולד ב-21 באוגוסט 1986) הוא כדורגלן גרמני-פיליפיני המשחק בעמדת הקשר בקבוצת סרס-נגרוס.

## קריירת מועדונים
שרוק התחיל את הקריירה שלו בקבוצת גרויטר פירט, ובעונת . באפריל  האריך את חוזהו בקבוצה בשנתיים. בעונת  היה שותף לעליה של גרויטר פירט לבונדסליגה לראשונה בתולדותיה.

במרץ  סיכם שרוק את תנאיו בהופנהיים לשלוש עונות, ובתום העונה הצטרף לקבוצה. שרוק ערך את הופעת הבכורה שלו בקבוצה בהפסד 0–4 לאיינטרכט פרנקפורט, ובאותו משחק הורחק בדקה ה-74.

ב-27 ביוני 2013 חתם שרוק באיינטרכט פרנקפורט לשנתיים. ב-12 בדצמבר 2013 הבקיע את שער הבכורה שלו בקבוצה בניצחון 0–2 נגד אפואל ניקוסיה במסגרת הליגה האירופית, שהיה גם שער הבכורה שלו בזירה הבינלאומית.

בקיץ  חזר שרוק לגרויטר פירט, בה שיחק שתי עונות במצטבר.

ב-13 בינואר 2016 הושאל לסרס-נגרוס מליגת העל הפיליפינית עד לסיום העונה. באוגוסט  הוארכה תקופת השאלתו עד לינואר .

ב-27 באפריל 2017 חתם שרוק על חוזה בסרס-נגרוס.

## קריירה בינלאומית
שרוק נולד לאב גרמני ואם פיליפינית, ולכן היה זכאי לייצג את שתי המדינות. בגילאי הנוער שרוק שיחק בנבחרות הנוער של גרמניה.

באוקטובר , שרוק הסכים להצעת ההתאחדות לכדורגל בפיליפינים לייצג את הנבחרת, אך פיפ"א לא אישרה את המעבר לפיליפינים, אך אישרה אותו ביוני .

למרות זאת, רק ב-29 ביוני 2011 שרוק ערך את הופעת הבכורה שלו בנבחרת בתיקו 1-1 נגד . ב-28 ביולי 2011 שרוק הבקיע את שער הבכורה שלו בנבחרת בהפסד 1–2 ל.

שרוק השתתף עם הנבחרת בגביע האתגר האסיאתי 2014 ובגביע אסיה בכדורגל 2019.

## קישורים חיצוניים

קטגוריה:פיליפינים שנולדו ב-1986
קטגוריה:גרמנים שנולדו ב-1986
קטגוריה:כדורגלנים פיליפינים
קטגוריה:מגני כדורגל גרמנים
קטגוריה:בלמי כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:בלמי כדורגל פיליפינים
קטגוריה:מגני כדורגל פיליפינים
קטגוריה:קשרי כדורגל פיליפינים
קטגוריה:כדורגלני גרויטר פירט
קטגוריה:כדורגלני הופנהיים
קטגוריה:כדורגלני איינטרכט פרנקפורט
קטגוריה:כדורגלני נבחרת הפיליפינים
קטגוריה:כדורגלני גביע אסיה 2019
קרחון פנדלי

**קרחון פנדלי** (באנגלית: **Fendley Glacier**) הוא קרחון בחוף פנל - החוף הצפוני של ארץ ויקטוריה שבאנטארקטיקה. 

הקרחון זורם לכיוון צפון מזרח מהרי האדמירליות.  

אורכו של הקרחון 31 קילומטרים. 

## היסטוריה
### גילוי הקרחון
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1963–1960.  

### מקור השם
שמו של הקרחון ניתן לו על ידי הוועדה המייעצת לשמות אנטארקטיים. 

הקרחון נקרא על שם  אימן א. פנדלי (Iman A. Fendley) שנספה בהתרסקות מטוס C-124 גלובמאסטר באזור זה בשנת 1958.

## קישורים חיצוניים
* קרחון פנדלי באתר הסקר הגאולוגי של ארצות הברית
* קרחון פנדלי באתר הגאזט האנטארקטי של ממשלת ניו זילנד
* קרחון פנדלי באתר הגאזט האנטארקטי של ממשלת אוסטרליה
* קרחון פנדלי באתר הגאזט האנטארקטי המשווה SCAR
* תצלום לוויין של אזור הקרחון
* תחזית מזג אוויר עדכנית ארוכת טווח עבור קרחון פנדלי

## הערות שוליים

פנדלי
פנדלי
וום

**וום** (בצרפתית: **Wum**) היא עיירה שנמצאת באזור הצפון-מערבי של קמרון.

## גאוגרפיה
העיירה ממוקמת בצפון-מערב קמרון, כ-42 ק"מ מהגבול של קמרון עם ניגריה. היא נמצאת כ-319 ק"מ מיאונדה, עיר הבירה של קמרון וכ-42 ק"מ מבמנדה, בירת האזור.

## אקלים
הטמפרטורה הממוצעת היא 19 מעלות צלזיוס. החודש הכי חם הוא פברואר (22 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,645 מילימטרים בשנה. חודש ספטמבר הוא החודש שיש בו הכי הרבה גשם (279 מ"מ גשם), וחודש ינואר הוא החודש שיש בו הכי פחות גשם (5 מ"מ גשם).

## תנועה ותחבורה
העיירה ממוקמת ליד הכביש הלאומי N11.

## אוכלוסייה
לפי מפקד האכלוסין ב-2012, ישנם 80,123 איש בוום.

בוום, מדברים גם בשפת האגחם  (שהיא גם במקרה נקראת גם וום).

## קישורים חיצוניים


* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Site de la primature - Élections municipales 2002 


## הערות שוליים

קטגוריה:קמרון: ערים
זהב (שיר)

**זהב** הוא שיר שנכתב, הולחן ובוצע על ידי הצמד הישראלי סטטיק ובן-אל תבורי ויצא לאור ב-29 בינואר 2017.

## רקע וכתיבה
השיר פורסם ב-29 בינואר 2017, כארבעה חודשים לאחר שפורסם הסינגל "סתם", זהב היה השיר החמישי שכתבו הצמד סטטיק ובן-אל תבורי, וכן החמישי שהפיק מוזיקלית ג'ורדי (ירדן פלג). לטענתו, השיר עצמו נכתב כשמונה חודשים לפני שהחלו בעבודה עליו. התגלעו מחלוקות רבות אם לפרסם אותו, לאחר שחבר הצמד, סטטיק התנגד לשיר. בסופו של דבר הוחלט כי השיר ייצא לאור.

סגנון השיר הוא פופ ים-תיכוני. האלמנטים המאפיינים את השיר הם סגנון הפופ האמריקאי של שנות ה-50 לצד ההווה הישראלי על ידי שימוש במילים כמו ״שכונה״ ו״כל המדינה״.

## וידאו קליפ
הווידאו קליפ של השיר צולם באולפן ובוים על ידי רומן בוצ'אצקי, המביים הקבוע של הקליפים של הצמד. בקליפ השתתפו מפורסמים כגון דניאל מורשת ואסי עזר.

בתחילת הקליפ, ניתן לראות את דניאל מורשת, כדמות סדרן נותן הוראות לפועל אשר מתקן את שלט הכיתוב "זהב". לאחר מכן, סטטיק וג'ורדי יושבים על ספסל בעוד שסטטיק מתחיל את קצב השיר על ידי ביטבוקס וג'ורדי נענה לו "קל!". סטטיק מבקש מג'ורדי לשים גיטרות והבית הראשון של השיר מתחיל.

הקליפ ומילות השיר עוסקים סביב בחורה, אשר סטטיק ובן-אל מנסים להרשים אותה על ידי ריקודים, סלטות, פרחים ועוד. בסופו של הקליפ, הבחורה נעמדת לצד אסי עזר כאשר שניהם מחזיקים ידיים.

נכון לספטמבר 2025 לשיר יש למעלה מ-63 מיליון צפיות ביוטיוב, קליפ זה הוא השני הנצפה ביותר מבין הקליפים של הצמד, אחרי "טודו בום".

## קאברים

* **קוקוס - ביט של פסח** - שיר פארודי של אנדרדוס.

## קישורים חיצוניים

* 
* 

## הערות שוליים

קטגוריה:שירי סטטיק ובן-אל תבורי
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
לייק מלאווי

**לייק מלאווי** (באנגלית: **Lake Malawi**) היא להקת אינדי פופ צ'כית שמוצאה בעיר טז'ינץ' שנמצאת על הגבול הצ'כי עם פולין. הלהקה נוסדה בשנת 2013 וחבריה הם הסולן, הגיטריסט והקלידן - אלברט צ'רני, הבסיסט והקלידן - ירונים סוברט והמתופף אנטוני הרבל. הלהקה הוקמה כאשר להקתו הקודמת של הסולן, אלברט צ'רני, התפרקה. הלהקה פרצה בשנת 2014 עם השיר "Always June" ומיד לאחריו באותה השנה הוציאה את השיר "Chinese Trees" שהיה הראשון מה-EP שלהם "We Are Making Love Again". הלהקה ייצגה את צ'כיה באירוויזיון 2019 בתל אביב, ישראל עם השיר "Friend of a Friend".

## היסטוריה
לייק מלאווי נוסדה בספטמבר 2013 כאשר להקתו של הסולן, הגיטריסט והקלידן, אלברט צ'רני, התפרקה. שמה של הלהקה נגזר מתוך שירה של להקת בון איבר "Calgary" המצוי באלבום "Bon Iver, Bon Iver". לייק מלאווי שחררה את הסינגל הראשון שלה - "Always June" בשנת 2014 כאשר הופיעה במהלך ראיון שערכה עם BBC לונדון. במהלך אותה השנה הופיעה לייק מלאווי במגוון רחב של פסטיבלים בצ'כיה ובממלכה המאוחדת. בשנת 2015 שחררה הלהקה את ה-EP הראשון שלה "We Are Making Love Again". בשנת 2016 עזב המתופף פאבל פיץ' את הלהקה והוא הוחלף על ידי אנטוני הרבל.

בשנת 2017 שחררה הלהקה את אלבום הסטודיו הראשון שלה, "Surrounded by Light". האלבום זכה להצלחה. ב-28 בינואר 2019 ניצחה הלהקה בקדם האירוויזיון "ESCZ" הצ'כי עם שירה "Friend of a Friend" בפער של 4 נקודות מהמקום השני.

## דיסקוגרפיה
### סינגלים
*2014 - Always June
*2014 - Chinese Trees
*2015 - Aubrey
*2015 - Young Blood
*2016 - We Are Making Love Again
*2017 - Prague
*2017 - Surrounded by Light
*2017 - Not My Street
*2017 - Bottom Of the Jungle
*2017 - Paris
*2018 - Spaced Out
*2019 - Friend of a Friend (השיר של צ'כיה לאירוויזיון)
*2020 - Lucy

### אלבומים
*2015 - We Are Making Love Again (אי פי)
*2017 - Surrounded by Light

## קישורים חיצוניים

* 

## הערות שוליים

קטגוריה:משתתפי אירוויזיון 2019
קטגוריה:להקות צ'כיות
קטגוריה:נציגי צ'כיה באירוויזיון
קטגוריה:להקות שהוקמו בשנת 2013
אמאדו סוקונה

**אמאדו סוקונה** (בצרפתית: **Amadou Soukouna**; נולד ב-21 ביוני 1992) הוא כדורגלן צרפתי המשחק בבנגקוק יונייטד מליגת העל התאילנדית בעמדת החלוץ.

## קריירה
סוקונה הגיע בגיל 16 למחלקת הנוער של טולוז, ועלה לקבוצה הבוגרת במדיה שיחק חמישה משחקים וכבש שער אחד. את הופעת הבכורה שלו בקבוצה הבוגרת של טולוז הוא ערך ב-13 בנובמבר 2010 במשחק ליגה נגד מונפלייה. במהלך תקופתו בטולוז הוא הושאל ללוזנאק ולטולוז 2, קבוצת הבת של טולוז. ב-7 באפריל 2016, סוקונה חתם במועדון הבולגרי וריה שם שיחק במשך עונה אחת וסיים עם 7 שערים ב-26 הופעות. בינואר 2017, הוא נמכר ללבסקי סופיה וחתם לשנתיים וחצי אך לאחר פחות משנה שוחרר מהקבוצה ועבר לצ'רנו מורה וארנה, מועדון בולגרי נוסף, ממנו שוחרר בדצמבר 2017.

באוגוסט 2018 חתם סוקונה בהפועל פתח תקווה מהליגה הלאומית על חוזה לשנתיים. ב-27 באוגוסט 2018, הוא ערך את הופעת הבכורה שלו במועדון כאשר עלה כמחליף בדקה ה-60 בניצחון החוץ 2–0 נגד בני לוד. ב-30 באוגוסט סוקונה כבש את שער הבכורה שלו במועדון כאשר כבש בדקה ה-90 בניצחון הבית 1–0 נגד הפועל רמת גן. ב-17 במאי 2019, במחזור האחרון של עונת 2018/19, הוא כבש שלושער בניצחון החוץ 5–2 על הפועל אכסאל. סוקונה סיים את העונה עם 13 שערים ב-36 הופעות בליגה.

ב-28 בינואר 2020 רכשה הפועל כפר סבא את סוקונה מהפועל פתח תקווה תמורת 30 אלף אירו.

ב-19 באוגוסט 2021, סוקונה חתם במריצבורג יונייטד מליגת העל הדרום-אפריקאית.

## קישורים חיצוניים

## הערות שוליים

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני טולוז
קטגוריה:כדורגלני לבסקי סופיה
קטגוריה:כדורגלני צ'רנו מורה וארנה
קטגוריה:כדורגלני הפועל פתח תקווה
קטגוריה:כדורגלני הפועל כפר סבא
קטגוריה:כדורגלני מריצבורג יונייטד
קטגוריה:כדורגלנים זרים בישראל
קטגוריה:ספורטאים צרפתים בבולגריה
קטגוריה:ספורטאים צרפתים בישראל
קטגוריה:ספורטאים זרים בדרום אפריקה
קטגוריה:ספורטאים זרים בתאילנד
קטגוריה:צרפתים שנולדו ב-1992
הנערה עם כל המתנות

**הנערה עם כל המתנות** (באנגלית: **The Girl with All the Gifts**) הוא רומן מסוגת האימה, דיסטופיה ואפוקליפסה ופוסט-אפוקליפסה מאת הסופר הבריטי מ.ר. קרי. הספר יצא לאור באנגלית בשנת 2014 ותורגם לעברית בשנת 2016. עלילת הספר מתרחשת בבריטניה 30 שנה לאחר מגפה כלל עולמית שהתרחשה בעקבות זיהום פטרייתי אלים שהשמיד את מרבית האנושות.

## עלילה
עלילת הספר מתחילה בתיאור בגוף ראשון של מלני, ילדה כבת 10 שמתארת בפרקים הראשונים את עצמה ואת המקום בו היא נמצאת. תוך כדי העלילה מתחוור שמלני נמצאת בבסיס צבאי סגור תחת השגחה כבדה. היא לומדת בכיתה, במהלך השיעור היא קשורה לכיסא, ולאחר כל שיעור מוחזרת לתא נעול.

בהמשך העלילה מתבהרים עוד פרטים: העולם נחרב לפני כ-30 שנה בעקבות זיהום פטרייתי של Ophiocordyceps unilateralis  ("פטריית הזומבי") שהדביק את מרבית האנושות. הפטרייה ממיתה את קורבנותיה והופכת אותם למעין זומבים, והם בתורם תוקפים אחרים ומפיצים את הזיהום הפטרייתי.

בהמשך העלילה, הבסיס בו מלני נמצאת מותקף, וקבוצה של חמישה ניצולים מהבסיס נמלטים בניסיון להגיע לבסיס האם, כאשר בדרך הם עוברים דרך לונדון.

## דמויות מרכזיות
***מלני** - ילדה כבת 10 אשר נדבקה בזיהום הפטרייתי. נראית ומתנהגת כילדה רגילה לכל דבר.
***דר' קרוליין קולדוול** - מדענית אשר נמצאת בבסיס וחוקרת את הזיהום הפטרייתי
***גברת הלן ג'סטינו** - המורה של מלני ושל הילדים הנוספים בבסיס
***סמל אדי פארקס** - סמל קרבי בבסיס
***טוראי גלאגר** - חייל צעיר בבסיס
***ג'אנקרים** - אנשים שחיים מחוץ לבסיסים בקבוצות וחיים על ביזה
***הרעבים** - האנשים שנדבקו בפטרייה ומתנהגים כזומבים

## ביקורות
*הספר זכה לביקורות חיוביות - לדוגמה הביקורת הבאה בגארדיאן "קרי (הסופר) כתב עלילה מקורית, מותחת ועוצמתית שכזו לא קראתי זמן רב" "Carey has written as original, thrilling and powerful a novel as anything I've read in a long time.
*באתר Goodreads הספר קיבל ציון של כ-3.9 על ידי כ-150,000 מצביעים.

## סרט
הספר עובד לסרט בריטי בעל אותו שם בשנת 2016. בסרט משחקים:
*ג'מה ארטרטון - שמגלמת את גברת הלן ג'סטינו
*גלן קלוז - שמגלמת את דר' קרוליין קולדוול
*פאדי קונסידיין - שמגלם את הסמל פארקס

הביקורות על הסרט היו בינוניות, והסרט נחשב כפחות איכותי מהספר.

## ספרים נוספים
בשנת 2017 יצא פריקוול בשם "The Boy on the Bridge", אשר טרם תורגם לעברית, ומתאר קבוצה של חיילים ומדענים המנסים למצוא תרופה לזיהום. עלילת הספר מתרחשת לפני ה"נערה עם כל המתנות". גם ספר זה קיבל ביקורות חיוביות באתר Goodreads.

## הערות שוליים

קטגוריה:ספרי 2016
קטגוריה:ספרי מדע בדיוני
קטגוריה:ספרי דיסטופיה
קטגוריה:ספרי אפוקליפסה ופוסט-אפוקליפסה
קטגוריה:ספרי יניב הוצאה לאור
סויוז TM-10

**סויוז TM-10** (ברוסית: **Союз TM-10**) הייתה חללית מסדרת סויוז, שהמריאה ב-1 באוגוסט 1990 מקוסמודרום בייקונור (אז בשטח ברית המועצות כיום בקזחסטן. המטרה הייתה לבצע עגינה בתחנת החלל מיר.

## צוות
* גנאדי מנאקוב - מפקד
* גנאדי סטרקאלוב - מהנדס טיסה
*  טויוחירו אקיאמה - אסטרונאוט חוקר (בנחיתה בלבד)

### צוות גיבוי
* ויקטור אפנסייב - מפקד
* מוסה מנארוב - מהנדס טיסה

## תיאור המשימה
"סויוז TM-10" שוגרה ב-1 באוגוסט 1990 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה למודול "קוואנטי 1" של תחנת החלל מיר בוצע ב-3 באוגוסט ועברה ללא בעיות. בתחנת החלל כבר פעלה משלחת מס' 6 בפיקוד אנטולי סולוביוב. החל הליך חפיפה לקראת עזיבת משלחת מס' 6.

ב-9 באוגוסט משלחת מס' 6 עזבה את תחנת החלל בחללית סויוז TM-9.

משלחת מס' 7 החלה בעבודה הסדירה. חללית "סויוז TM-10" נותרה מחוברת כחללית חירום.

ב-4 בדצמבר לתחנת החלל הגיע חללית סויוז TM-11 בפיקוד ויקטור אפנסייב עם חברי משלחת מס' 8 וטויוחירו אקיאמה מיפן.

טויוחירו אקיאמה טס לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג לפני הטיסה. 

ב-10 בדצמבר 1990 סויוז TM-10 התנתקה מתחנת החלל מיר וחזרה לכדור הארץ כאשר על סיפונה בנוסף לצוות המראה גם טויוחירו אקיאמה שהגיע בחללית  "סויוז TM-11" שבוע לפני זה.

## קישורים חיצוניים
* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1990 בברית המועצות
מיסטר גרמניה

250px|ממוזער|שמאל|רובין וולפינגר, מיסטר גרמניה 2015
**מיסטר גרמניה** (באנגלית: **Mister Germany**; ידוע גם בשם **מר גרמניה**) היא תחרות יופי לגברים הנערכת בגרמניה מדי שנה.

התחרות אורגנה לראשונה ב-1993, המתמודדים צריכים להיות בין הגילאים 16 - 35.

משנת 2000 חברת MGC המפיקה גם את תחרות מיס גרמניה היא האחראית לתחרות. כ-1,500 גברים ניגשים למיונים המקדימים לתחרות, ולגמר מגיעים בדרך כלל 17 מתמודדים.

התחרות נערכה בעבר בקלן ובפרידריכשטאדט-פאלאסט שבברלין. מ-2005 נערכת התחרות באופן קבוע ברשות המקומית לינסטויי (Linstow) שבמקלנבורג-מערב פומרניה.

בשנים מסוימות הזוכים בתחרות נשלחו לייצג את גרמניה בתחרויות יופי בינלאומיות כמו מר עולם, בה בשנת 2000 מיסטר גרמניה מרסל ברקווסקי הגיע למקום השני.

## הזוכים

## קישורים חיצוניים
* 

## הערות שוליים

קטגוריה:תחרויות יופי לגברים
קטגוריה:גרמניה: תחרויות יופי
לאורה פלורס

**לאורה אורורה פלורס הראס** (בספרדית: **Laura Aurora Flores Heras**; נולדה ב־23 באוגוסט 1963) היא שחקנית וזמרת מקסיקנית. 

## קריירה
היא החלה את הקריירה שלה כזמרת בלהקת Hermanos y Amigos. הלהקה זכתה להצלחה במקסיקו ובאירופה בה היא הופיעה בהופעות. לאורה פלורס החלה להשתתף בסרטים בשנת 1983 ומאז השתתפה במעל ל-40 סרטים. במקביל להיותה שחקנית, לאורה פלורס המשיכה בקריירה של זמרת וגם הייתה מנחה של תוכניות טלוויזיה. היא הוציאה כ-20 אלבומים.

בשנת 1984 כיכבה בתור אחת הדמויות הראשיות בטלנובלה "*Los años felices*" לצד השחקן דמיאן ביצ'יר.  

בשנת 1994 גילמה את דמותה של שארלוט, נסיכת בלגיה בטלנובלה "*El vuelo del águila*" מבית תאגיד טלוויסה. 

בין טלנובלות בהם היא זכתה להצלחה ניתן לציין "מלכת הלבבות", "בגוף אחד", "מי זה מי". 

בשנים 2007-2006 שיחקה בטלנובלה "Mundo de fieras" מבית טלוויסה שם גילמה את רג'ינה פריאס דה מרטינז לצדה של גבי אספינו.  

בשנת 2007 ביצעה הופעת אורח בטלנובלה "*[[שיכורה מאהבה]]*" את הדמות של פרסיליה יורנטס; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994. בשנת 2008 ביצעה הופעת אורח בטלנובלה "*Las tontas no van al cielo*" בדמותה של לוסיאנה ארנגו. 

בשנת 2010 כיכבה בטלנובלה "Llena de amor" בתור ארנסטינה פאבון רומרו. 

בשנת 2016 הצטרפה לעונה השלישית של הטלנובלה "אשת הפלדה" (*Señora Acero)*, מבית רשת טלמונדו, וגילמה את דמותה של אדלמירה ריג'ורס.

בשנת 2017 גילמה את פלומה בטלנובלה "La Fan" ברשת טלמונדו.  

בשנת 2018 דיבבה את דמותה של אנה בסרט האנימציה "El ángel en el reloj".  

בשנת 2021 השתתפה בגרסת ה-VIP של תוכנית המציאות המקסיקנית "MasterChef" המבוססת על התכנית הבריטית "מאסטר שף". 

בשנת 2022 שיחקה בטלנובלה הקולומביאנית "Hasta que la plata nos separe" בדמותה של קלמנסיה מלדונדו.

בשנת 2023 שיחקה לצד ויליאם לוי וקימברלי דוס ראמוס בטלנובלה "Vuelve a mí" מבית טלמונדו, שם גילמה את מרת'ה גואברה.

בשנת 2024 גילמה את גרייס מרטינז טורס בטלנובלה "Tu vida es mi vida" לצדו של השחקן הארגנטינאי חואן סולר. באותה שנה שיחקה בטלנובלה נוספת; "Las hijas de la señora García" שם גילמה את ססיליה.  

בשנת 2025 שיחקה לצד דוד ספדה ומארק תאצ'ר בטלנובלה "Los hilos del pasado" בתור אלנה.  

## קישורים חיצוניים

* 

קטגוריה:שחקניות קולנוע וטלוויזיה מקסיקניות
קטגוריה:זמרות מקסיקניות
קטגוריה:מנחות טלוויזיה מקסיקניות
קטגוריה:מקסיקנים ממוצא ספרדי
קטגוריה:ילידות 1963
יוסף שלזינגר (מנצח)

**יוסף שלזינגר** (בסרבית קירילית: **Јосиф Шлезингер**, בסרבית באותיות לטיניות: **Josif Šlezinger**; 1794, סומבור, ממלכת הבסבורג – 1870, בלגרד, נסיכות סרביה) היה מנצח, מלחין, מנהל מוזיקלי ומעבד מוזיקלי יהודי אשר הקים וניצח על התזמורת הנסיכותית הסרבית, ונחשב לאחד מאבות המוזיקה התזמורתית של סרביה המודרנית. שלזינגר נודע גם כאספן ומעבד של מוזיקה עממית יהודית וסרבית.

## קורות חייו
יוסף שלזינגר נולד בסומבור למשפחה מיהודי צ'כיה שהיגרה לעיר. אביו מנחם שלזינגר כיהן כחזן בסומבור, וממנו שאב יוסף את השראתו המוזיקלית. הוא למד נגינה בטרברסו ובעוגב בעירו ובנובי סאד. מ-1810 ניגן במספר תזמורות במרכז אירופה. ב-1819 שב לנובי סאד, והיה למנהל המוזיקלי והמנצח של תזמורת המשמר הלאומי בעיר. בתקופה זו החל בהלחנת יצירות מוזיקליות. ב-1829 עבר לשאבאץ ולימד מוזיקה. ב-1831 הגיע לקרגוייבץ בירת נסיכות סרביה בהזמנת הנסיך מילוש אוברנוביץ', והקים את התזמורת הנסיכותית הסרבית. שלזינגר ניצח על התזמורת בתיאטרון הנסיכותי הסרבי, והלחין מוזיקה להצגותיו. לאחר העברת הבירה לבלגרד, עבר שלזינגר לעיר והמשיך לנצח על התזמורת.

שלזינגר רקם קשרים אישיים חמים עם הנסיך מילוש אוברנוביץ' ונחשב לאיש אמונו. ב-1839 לאחר שוויתר אוברנוביץ' על השלטון, הורע מאוד היחס אל יהודי בלגרד. במאי 1839 הוכה שלזינגר על ידי בריונים ברחובות בלגרד, נחבל קשות ונזקק לאשפוז. בהמשך, נעצר ונכלא למשך ארבעה חדשים, ולבסוף שוחרר ללא העמדה לדין. שלזינגר המשיך בעבודתו המוזיקלית עד 1864. לאורך הקריירה שלו הלחין מוזיקה ל-8 הצגות תיאטרון, הלחין למעלה מ-100 שירי לכת, ליקט ועיבד יצירות מוזיקה עממית יהודית וסרבית.

ב-1870 הלך לעולמו בבלגרד והוא בן 76 שנים. טקס הלווייתו עורר סערה גדולה בקהילת יהודי בלגרד משום שהמתאבלים לבשו בגדי אבלות שחורים כמנהג הנוצרים, והוסיפו לעשות כן במשך שנה.

## קישורים חיצוניים
* יוסף שלזינגר - ביוגרפיה 

## הערות שוליים

קטגוריה:מלחינים יהודים
קטגוריה:יהדות בלגרד: אישים
קטגוריה:מוזיקאים יהודים סרבים
קטגוריה:מנצחים יהודים
קטגוריה:ילידי 1794
קטגוריה:נפטרים ב-1870
תמרה טודבסקה

**תמרה טודבסקה** (במקדונית: **Tamara Todevska**; נולדה ב-1 ביוני 1985), ידועה בשמה הפרטי בלבד - **תמרה**, היא זמרת פופ ממקדוניה הצפונית. לטודבסקה היסטוריה ארוכה בתחרות האירוויזיון, היא ייצגה את מקדוניה באירוויזיון בשנים: 2004 (כזמרת ליווי), 2008 (כזמרת מובילה), 2014 (כזמרת ליווי) וייצגה אותה פעם נוספת באירוויזיון 2019 בתל אביב, ישראל עם השיר "Proud".

## חייה האישיים
טודבסקה נולדה בסקופיה, היא גדלה במשפחה מוזיקלית. אביה הוא פרופסור למוזיקה ואמה היא זמרת אופרה סרבית מבוסניה. אחותה הגדולה היא טיאנה דאפצ'ביק שייצגה את מקדוניה באירוויזיון 2014 כזמרת מובילה. ב-27 ביוני 2015 נישאה טודבסקה לכדורסלן העבר אלכסנדר דימיטרובסקי ששיחק בנבחרת מקדוניה הצפונית בכדורסל. יש להם שני ילדים, בן ובת.

## דיסקוגרפיה
### אלבומים
*2005 - *Sino*
*2015 - *Eden Den*

### שירים
*2019 - "Proud" (השיר שייצג את מקדוניה הצפונית באירוויזיון 2019)

## קישורים חיצוניים

* 

## הערות שוליים

קטגוריה:משתתפי אירוויזיון 2019
קטגוריה:זמרות מקדוניות
קטגוריה:נציגי מקדוניה הצפונית באירוויזיון
קטגוריה:ילידות 1985
פלוריאן נויהאוס

**פלוריאן נויהאוס** (בגרמנית: **Florian Neuhaus**, נולד ב-16 במרץ 1997 בלנדסברג אם לך שבגרמניה) הוא כדורגלן גרמני המשחק בבורוסיה מנשנגלדבך ובנבחרת גרמניה בעמדת הקשר.

## קריירת מועדונים
נויהאוס שיחק בנוער של מינכן 1860. במרץ 2016 החל נויהאוס לשחק בקבוצת המילואים של המועדון, ובעונת 2016/17 עבר לשחק בקבוצה הבכירה. נויהאוס ערך 12 הופעות בעונת 2016/17, בה מינכן 1860 שיחקה בבונדסליגה השנייה, וסיים עם הקבוצה במקום ה-16 שהוביל למבחני הישרדות מול יאן רגנסבורג שסיימה שלישית בליגה הגרמנית השלישית. במשחק הראשון מבין השניים, שנערך ברגנסבורג, הבקיע נויהאוס את השער למינכן 1860, והמשחק הסתיים בתיקו 1-1. בגומלין הפסידו מינכן 1860 ונויהאוס 0–2 באליאנץ ארנה ונשרו לליגה השלישית.

נויהאוס לא נשאר במינכן 1860 לאחר ירידת הליגה, וחתם בקיץ 2017 בבורוסיה מנשנגלדבך מהבונדסליגה. מיד עם רכישתו, הושאל נויהאוס לפורטונה דיסלדורף מהבונדסליגה השנייה, והיה שחקן מפתח בעונת 2017/18 בה פורטונה דיסלדורף העפילה לבונדסליגה, כשהוא ערך 27 הופעות, בהן הבקיע שישה שערים. בקיץ 2018 סיים נויהאוס את תקופת ההשאלה בדיסלדורף וחזר לבורוסיה מנשנגלדבך. בעונת 2018/19 הפך נויהאוס לשחקן הרכב קבוע בבורוסיה מנשנגלדבך, ונחשב לאחד הצעירים המבטיחים בכדורגל הגרמני. את שערו הראשון בבונדסליגה הבקיע נויהאוס בדצמבר 2018 בניצחון 0–3 על שטוטגרט. בעונת 2019/20 קיבע נויהאוס את מעמדו בבורוסיה מנשנגלדבך, הבקיע ארבעה שערים ב-30 הופעות, וסייע לקבוצתו לסיים במקום הרביעי ולהבטיח מקום בעונת 2020/21 בליגת האלופות.

## קריירה בינלאומית
נויהאוס השתייך לסגל גרמניה עד גיל 20, ולאחר מכן ערך 17 הופעות במדי נבחרת גרמניה בכדורגל עד גיל 21 תחת המאמן שטפן קונץ, בהן הבקיע שער אחד. ב-6 באוקטובר 2020 ערך נויהאוס את הופעת הבכורה שלו במדי נבחרת גרמניה הבוגרת, והבקיע שער בתיקו 3-3 מול טורקיה במשחק ידידות. במאי 2021 אף זומן לסגל הנבחר לקראת יורו 2020.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני מינכן 1860
קטגוריה:כדורגלני פורטונה דיסלדורף
קטגוריה:כדורגלני בורוסיה מנשנגלדבך
קטגוריה:כדורגלני נבחרת גרמניה
קטגוריה:כדורגלני יורו 2020
קטגוריה:גרמנים שנולדו ב-1997
טבע עולמי

**טבע עולמי** (באנגלית: **Eyewitness**) היא תוכנית טבע תיעודית עטורת פרסים שהופקה על ידי ה-BBC ודורלינג קינדרסלי. הסדרה מבוסס על סדרת ספרי העיון לילדים ולנוער ספרי Eyewitness שגם היא שייכת לדורלינג קינדרסלי.

התוכנית מורכבת משלוש עונות וכל עונה בת 13 פרקים. כל פרק בסדרה עוסק בנושא מסוים הקשור למדעי הטבע, כמו מערכת השמש או גוף האדם. התוכנית מתרחשת במוזיאון שנוצר על ידי מחשב ונועד לשכפל את הסגנון הלבן והריק של הספרים. בפרקים מוצגות תערוכות שונות ובדרך כלל נראים קטעים מסרטים בחלונות גדולים או בשקעים אחרים בקיר. סדרת הספרים והסדרת הטלוויזיה משתפים סגנון ויזואלי מרשים, תוך שימוש בולט בצבע הלבן. בנוסף כמעט כל פרק כולל "גיבור". הגיבור הוא דמות או חפץ המניעים את פעולת התוכנית. לדוגמה בפרק על מזג האוויר הגיבור היה שבשבת בצורת תרנגול, בפרק על הדינוזאורים הגיבור היה טירנוזאורוס רקס באנימציית סטופ-מושן מפלסטלינה, בפרק על הבריכות והנהרות הגיבור היה סירת נייר, בפרק על הדגים הגיבור היה דג סלמון, בפרק על המפלצות הגיבור היה צבוע ובפרק על גוף האדם הגיבור היה פנטומימאי רובוטי.

הקריין בגרסה הבריטית היה השחקן אנדרו סאקס, ובגרסה האמריקנית הקריין הוא מרטין שין (בשתי הראשונות בלבד). לאחר שהסדרה שודרה בטלוויזיה, היא יצאה גם בקלטות וב-DVD. חלק מהפרקים הופצו בקלטות וידאו גם בארץ במהלך שנות ה-90 בדיבוב.

## פרקים
### עונה ראשונה (1994)
# **[[דו-חיים]]** (צפרדעים, קרפדות, טריטונים וסלמנדרות)
# **[[עופות|ציפורים]]** (חיי ההישרדות של הציפורים)
# **[[חתול הבית|חתולים]]** (משפחת החתוליים)
# **[[דינוזאורים]]** (עידן הדינוזאורים)
# **[[כלב הבית|כלבים]]** (כלביים)
# **[[פיל|פילים]]** (חיי ההישרדות של הפילים)
# **[[דג|דגים]]** (עולם הדגים)
# **[[סוס הבית|סוסים]]** (חיי הסוסים)
# **[[חרקים]]** (מיני חרקים)
# **ה[[יער גשם טרופי|ג'ונגל]]** (יערות גשם טרופיים)
# **[[זוחלים]]** (צבים, לטאות, תנינים ונחשים)
# **[[דמויי כריש|כרישים]]** (מיני כרישים)
# **[[שלד|שלדים]]** (עצמות של בעלי חיים שונים ומשונים)

### עונה שנייה (1996)
# **[[הומינואידים|קופים]]** (פרימטים)
# **ה[[האזור הארקטי|קוטב הצפוני]] ו[[אנטארקטיקה|הדרומי]]** (אזורי הקוטב)
# **[[פרפרים]] ו[[עשים]]** (מינים של עשים ופרפרים)
# **ה[[מדבר]]** (מדבריות)
# **[[יונקים]]** (עולם היונקים)
# **[[בריכה|בריכות]] ו[[נהר|נהרות]]** (נהרות, אגמים ובריכות)
# **[[היסטוריה אבולוציונית של החיים|חיים פרהיסטוריים]]** (כיצד התפתחו והשתנו החיים על פני כדור הארץ)
# **[[סלע|סלעים]] ו[[מינרל|מינרלים]]** (גאולוגיה)
# **[[חוף|חוף הים]]** (חופים)
# **[[שלד חיצוני|שריון]]** (בעלי חיים שיש להם מעטפת מגינה)
# **[[עץ|עצים]]** (חיי העצים)
# **[[הר געש|הרי געש]]** (הרי געש ורעידות אדמה)
# **[[מזג אוויר|מזג האוויר]]** (השמיים)

### עונה שלישית (1997)
# **[[דוביים|דובים]]** (חיי הדובים)
# **[[תעופה]]** (מכונות מעופפות)
# **[[גוף האדם]]** (האופן שבו אנחנו וגופינו פועלים)
# **[[אי|איים]]** (איי העולם)
# **[[חיים]]** (ביולוגיה)
# **[[מפלצות וחיות אגדיות|מפלצות]]** (מפלצות מיתולוגיות ובעלי החיים שהיו למקור השראתן)
# **[[הר|הרים]]** (ההרים של העולם)
# **[[אסון טבע|אסונות טבע]]** (אסונות גדולים)
# **ה[[אוקיינוס]]** (ימים ואוקיינוסים)
# **[[כוכב לכת|כוכבי לכת]]** (מערכת השמש)
# **[[צומח|צמחים]]** (עולם הצומח)
# **[[ראייה]]** (עיניים)
# **הישרדות** (כיצד מתמודדים בעלי החיים עם סביבתם)

## קישורים חיצוניים

קטגוריה:תוכניות טבע
קטגוריה:תוכניות תעודה של ה-BBC
קטגוריה:סדרות טלוויזיה אמריקאיות שעלו לשידור בשנת 1995
הפחתת ערך מושהה

**הפחתת ערך מושהה** או **היוון העיכוב** (באנגלית: **Temporal discounting** או **Delay discounting**) הוא מושג השמש לתיאור מצב שבו חלה ירידה בערכו העתידי של דבר מה, בהשוואה לערכו הנוכחי. האובייקט המוערך יכול להיות פרס או חיזוק, נכס או סחורה, סכום כספי וכו'.

מונח זה נמצא בשימוש בעולם הכלכלה והפסיכולוגיה.
בעולם העסקים, הפחתת ערך מושהה יכולה להתייחס לירידה בערך הכספי או ההיוון של ערך נוכחי בהשוואה לערך עתידי בעקבות עסקה או השקעה.

בתחום ההתנהגותי, התחושה או ההערכה הסובייקטיבית של הפחתת ערך מושהה, יכולה להשפיע על הנכונות של האדם לעיכוב תגובה ודחיית סיפוקים. כלומר, זהו שיקול אשר יכול להשפיע על תהליכי קבלת החלטות, באופן שיוצר העדפה לקבלת גמול מיידי קטן על פני גמול עתידי גדול יותר.
בהקשר זה, הפחתת ערך מושהה משקפת מצב שבו כל עיכוב בהופעתו של גמול עתידי, מפחית את ערכו הסובייקטיבי בעיני האדם המצפה לו.
בהתאם לכך, מטלות של הפחתת ערך מושהה משמשות כמדד לרמת האימפולסיביות בתהליכי קבלת החלטות. כמו כן, התרשמות מהנטייה להפחתת ערך מושהה יכולה לשקף את רמת השליטה העצמית ולסייע באיתור קשיים בתחום זה.

דוגמה: שני אנשים יוצאים לבילוי משותף ואחד מהם לווה כסף מהאחר כי הוא שכח את הארנק בבית. למחרת, הלווה מציע להחזיר את הסכום המדויק באופן מיידי או לתת סכום גדול יותר בסוף החודש עם כניסת המשכורת. הבחירה של המלווה יכולה להיות מושפעת מגורמים רבים כמו מידת האמון בין הצדדים, המצב הכלכלי של המלווה וכו'. במילים אחרות, העדפת הזמן מושפעת מצרכים נוכחיים מול הצפי של הצרכים העתידיים, כמו גם השפעתו של הגמול המיידי בהשוואה לזה של הגמול העתידי.

## ראו גם
* תורת ההחלטות
* ערך נוכחי נקי
* חיזוי
* אי ודאות
* אימפולסיביות
* חיזוי רגשי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה חינוכית
קטגוריה:התנהגות האדם
קטגוריה:פסיכולוגיה קוגניטיבית